《和元叔再至分水韵》
宋代·李正民

倦翼卑飞忆故林，弟兄隔阔倍伤心。神州翻作豺狼窟，天堑犹防马箠侵。

何幸鸰原同急难，宁将茅茹论升沉。不须更语刘玄德，始觉元龙用意深。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。